
Parlamentul  României

Camera  Deputaţilor

Comisia pentru industrii si servicii










Bucureşti, 01.10.2007





                                                 Nr.23/272/2007
BIROUL  PERMANENT
AL

CAMEREI  DEPUTAŢILOR



Vă înaintăm, alăturat, Raportul asupra proiectului de Lege pentru
ratificarea Tratatului de la Singapore privind dreptul mărcilor, adoptat la 28 martie 2006, în cadrul Conferinţei diplomatice pentru adoptarea unui Tratat revizuit privind dreptul mărcilor(Singapore, 13-31 martie 2006), transmis cu adresa nr. PLx 605 din 18 septembrie 2007.



În raport de obiectul şi conţinutul său, proiectului de lege face parte din categoria legilor ordinare.



În conformitate cu prevederile art. 75 alin.(1) din Constituţia României, republicată, Camera Deputaţilor este prima Cameră sesizată.
PREŞEDINTE,

Iulian Iancu

                 Nr.23/272/2007
R A P O R T
asupra proiectului de Lege pentru

ratificarea Tratatului de la Singapore privind dreptul mărcilor, 
adoptat la 28 martie 2006, în cadrul Conferinţei diplomatice 
pentru adoptarea unui Tratat revizuit privind dreptul mărcilor
(Singapore, 13-31 martie 2006)


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru ratificarea Tratatului de la Singapore privind dreptul mărcilor, adoptat la 28 martie 2006, în cadrul Conferinţei diplomatice pentru adoptarea unui Tratat revizuit privind dreptul mărcilor (Singapore, 13-31 martie 2006), transmis cu adresa nr. PLx 605 din 18 septembrie 2007, înregistrat la comisie sub nr. 23/272 din 19 septembrie 2007.


Comisia pentru politică externă a avizat favorabil proiectul de lege, în forma prezentată.


Consiliul Legislativ a avizat favorabil proiectul de lege, cu avizul nr. 1081 din 1 august 2007, cu observaţii şi propuneri preluate parţial de către iniţiator.


Proiectul de lege are ca obiect de reglementare ratificarea Tratatului de la Singapore privind dreptul mărcilor, adoptat la 28 martie 2006, în cadrul Conferinţei diplomatice pentru adoptarea unui Tratat revizuit privind dreptul mărcilor (Singapore, 13-31 martie 2006). Acest act internaţional reprezintă o revizuire – în vederea armonizării şi simplificării procedurilor de înregistrare a mărcilor în toate statele semnatare, a Tratatului privind dreptul mărcilor (Geneva, 1994) – la care România a aderat prin Legea nr. 4/1998.România a semnat Tratatul de la Singapore, la 28 martie 2006, în cadrul Conferinţei sus – menţionate, iar propunerea de ratificare se face în conformitate cu prevederile art. 26 din acest document.



Membrii Comisiei pentru industrii şi servicii au examinat proiectul de lege în şedinţa din 25 septembrie 2007, fiind prezenţi 20 deputaţi din totalul de 22 de membri  ai comisiei.


La lucrările comisiei au participat, din partea OSIM: domnul Alexandru Ştrenc – director general adjunct şi doamna Constanţa Moraru – şef serviciu.


În urma dezbaterii, membrii comisiei au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Tratatului de la Singapore privind dreptul mărcilor, adoptat la 28 martie 2006, în cadrul Conferinţei diplomatice pentru adoptarea unui Tratat revizuit privind dreptul mărcilor (Singapore, 13-31 martie 2006), în forma prezentată.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) din Constituţia României, republicată, Camera Deputaţilor este  prima Cameră sesizată.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu

